open-index/open-wikipedia-markdown huggingface dataset:
Popis stanovništva u SFR Jugoslaviji 1991.

Prema služenom popisu stanovništva 1991. godine SFRJ, je imala 23.528.230 stanovnika.

## Organizovanje popisa 
Kasnije se, iste godine, ponovio taj popis u nekim bivšim republikama koje su stekle nezavisnost da bi se utvrdio njihov službeni rezultat. Na primjer, Hrvatska je prema jugoslavenskom popisu tada imala 4.760.344 stanovnika od kojih su Hrvati činili 77,9 % stanovništva, da bi prema novoj verziji hrvatske vlada taj broj stanovnika bio zapravo 4.784.265
* Bosna i Hercegovina - 4.364.574
* Crna Gora - 615.267
* Makedonija - 2.033.964
* Srbija - 9.791.475 ( Kosovo 1.954.747, Uža Srbija 5.824.211, Vojvodina 2.012.517 )
* **Jugoslavija** - 23.528.230

### Etnički sastav 
* Srbi - 8.527.000 ( 36.2 % )
* Hrvati - 4.633.000 ( 19.7 % )
* Muslimani - 2.307.000 ( 9.8 % )
* Albanci - 2.173.000 ( 9.2 % ) 
* Slovenci - 1.751.000 ( 7.4 % )
* Makedonci - 1.372.000 ( 5.8 % )
* Crnogorci - 534.000 ( 2.3 % )
* Mađari 378.000 ( 1.6 % )
* Ostali

## Nadopunjen popis 1991. 
*Stanovništvo*
* Slovenija - 1.965.986
* Hrvatska - 4.784.265
* Bosna i Hercegovina - 4.365.369
* Crna Gora - 615.035
* Makedonija - 2.033.964 ( 1994. ponovljen popis, 1.936.877 stanovnika )
* Srbija - 9.778.991 ( Uža Srbija 5.808.906, Vojvodina 2.031.992)
* **Jugoslavija** - 23.543.610

### Etnički sastav 
* Srbi - 8.546.000 ( 36.3 % )
* Hrvati - 4.661.000 ( 19.8 % )
* Muslimani - 2.347.000 ( 10 % )
* Albanci - 2.177.000 ( 9.2 % )
* Ostali
### Rezultati po republikama 
#### SR Bosna i Hercegovina 
#### SR Crna Gora 
#### SR Hrvatska 
#### SR Makedonija 
#### SR Slovenija 
#### SR Srbija 
##### SAP Kosovo 
##### SAP Vojvodina 
## Reference 
## Vanjski linkovi 
* Stanovništvo Jugoslavije  (španski)

Kategorija:1991. u Jugoslaviji
1991
Jugoslavija
*
Brian Jones

**Brian Jones** (Cheltenham, 28. februar 1942 – Hartford, Sussex, 3. juli 1969) bio je britanski muzičar, član grupe Rolling Stones.

Bio je neslužbeni vođa Rolling Stonesa i njihov eksperimentator. O njemu su članovi grupe govorili da je jedan od onih ljudi koji su divni na jedan način, a tako užasni na drugi. Bila je uobičajena pojava da zbog prekomjernog konzumiranja narkotika završava u bolnici, a dvaput je bio hospitaliziran zbog sloma živaca, a na kraju je potpuno oslabio zbog astme. Više nije mogao nastupati, umislio je da nema talenta i da su svi u grupi protiv njega.

Nađen je ujutro 3. jula 1969. kako mrtav pluta po svom bazenu. Uzrok smrti nikad nije dovoljno razjašnjen. U posljednjem razgovoru sa svojim roditeljima rekao je: "Ne sudite prestrogo o meni", a ta rečenica sada je epitaf na njegovom nadgrobnom spomeniku.

Kategorija:Rođeni 1942.
Kategorija:Umrli 1969.
Kategorija:Biografije, Cheltenham
Kategorija:Britanski gitaristi
Kategorija:Britanski rok-muzičari
Bell Labs

desno|150p
**Bell Labs** ili **Bell Telephone Laboratories Inc.** i još nekada **AT&T Bell Laboratories** ime je za nezavisnu razvojnu laboratoriju američke telekomunikacijske firme **United States Bell System** u vlasništvu finske kompanije Nokia. Bell Labs kao privatni laboratorij uspio je napraviti zavidne pomake na mnogim poljima, ali najzapaženija područja su: računarstvo, elektrotehnika, matematika i fizika.

## Historija 
Godine 1925. osniva se *Bell Telephone Laboratories Inc.* kao partnerska laboratorija između kompanije **AT&T** i **Western Electric**. Obje tvrtke imaju 50% udjela u laboratoriju.
Od izuma i tehnologije razvijene u Bell Labs, najpoznatije su sljedeće:

* 1925. faks prijenos slike preko telefonske linije
* 1940 solarne ćelije
* 1947. tranzistor
* 1949. teleprinter
* 1969. UNIX operativni sistem
* 1970. programski jezik C
* 1983. programski jezik C++ 

## Također pogledajte 
* George Stibitz

## Reference 
Kategorija:Računarska preduzeća u SAD-u
Serj Tankian

**Serj Tankian**, rođen u Bejrutu, 21. augusta 1967, je armensko-američki pjevač, vokal sastava System of a Down.

Serj Tankian živi u Los Angelesu. Izvrstan je pjevač i piše poeziju. Njegova prva knjiga je nazvana *Cool Gardens*. Napisao je i esej *Understanding Oil*. Bori se za prava djece širom svijeta, a u saradnji s gitaristom Tomom Morellom stvorio je Axis of Justice - udruženje koje se bavi promicanjem ideja mladih i djece. Serj je vegetarijanac. Ponekad se bavi dobrotvornim radom i dijeli hranu beskućnicima po ulici.

## Reference 
## Vanjski linkovi 
*Službe web stranica Serja Tankiana
*Službe web stranica Serjical Strikea
*Službe web stranica System of a Downa
*

Kategorija:Američki pjevači
U2 (čvor)

* U2 (grupa), irska rok-grupa
* Lockheed U-2, američki avion
* Unterseeboot 2, njemačka podmornica
Legoland

mini|Legoland u Günzburgu, Njemačka
**LEGOLAND** je zabavni park u Billundu, Danska. Park je otvoren  u 1968. kao izložba sa kućicama i poznatim svjetskim građevinama iz cijelog svijeta, koje su napravljene od Lego kockica.

Park se konstantno širi i nadograđuje, a novi parkovi sa istim konceptom su izgrađeni i u Engleskoj, Njemačkoj i SAD-u.

Legoland Billund Resort otvoren je u Billundu u Danskoj 1968. godine, a zatim je 1996. godine otvoren Legoland Windsor Resort u Windsoru u Ujedinjenom Kraljevstvu. Tokom 21. vijeka otvoreni su i drugi parkovi u Njemačkoj, Japanu, Južnoj Koreji, Maleziji, Ujedinjenim Arapskim Emiratima (Dubai), Sjedinjenim Američkim Državama (Kalifornija, Florida i New York), te vodeni park Legoland u Gardalandu u Castelnuovo del Gardi u Italiji. 2025. godine otvoren je park u Šangaju, a još tri u Kini su trenutno u izgradnji (Peking, Sečuan i Šenžen).

2005. je LEGO prodao parkove američkoj investicionoj kompaniji *The Blackstone Group*, a parkovi su danas u posjedu Merlin Entertainments Group.

Trenutno je u funkciji 12 Legoland parkova, a planirana su i 3 parka..

## Reference 
## Vanjski linkovi 
* http://www.seoulfn.com/news/articleView.html?idxno=407079

Kategorija:Zabavni parkovi
Kolding

mini|Luteranska crkva u Koldingu
**Kolding** je danski lučki grad, koji se nalazi na vrhu Kolding Fjorda, u oblasti Vejle (*amt*). Grad Kolding je sjedište istoimene opštine, koja je šesta po veličini u Danskoj. 

U gradu se nalazi bivši kraljevski dvorac Koldinghus, koji je izgrađen u 13. vijeku od strane kralja Erika Glippinga. Danas je cijeli dvorac pretvoren u muzej, a određeni dijelovi dvorca se koriste za državne prilike. 
Jedna od popularnijih turističkih atrakcija u gradu su muzej Trapholt i bašta Geografisk Have.

## Gradovi partneri 
*Anjo, Japan (1997)
*Delmenhorst, Njemačka (1979)
*Drammen, Norveška (1946)
*Huéscar, Španija (1982)
*Lappeenranta, Finska (1947)
*Panevėžys, Litvanija (2000)
*Stykkishólmur, Island (1979)
*Szombathely, Mađarska (1991)
*Örebro, Švedska (1946)
*Fuzzi, Poljska (1890)

## Vanjski linkovi 
* Službena stranica općine Kolding 
* Službena stranica dvorca Koldinghus

Kategorija:Gradovi u Danskoj
Fjord

[mini|300px|Fjord u [Sunnmøreu, Norveška]]

**Fjord** je morsko područje koje je okruženo kopnom sa tri strane najčešće sa strmim padinama za razliku od zaliva. Ako je područje okruženo kopnom samo sa dvije strane onda je riječ o moreuzu.

## Karakteristike 
Tipične karakteristike fjorda su uzak rukavac, erodirano dno duboko ispod morske površine, strme padine kopna koje ga okružuje, a koje se pružaju duboko pod more i izlaz na otvoreno more.

## Nastanak fjordova 
Fjordovi su nastajali u ledeno doba kad su veliki ledenjaci, otapajući se putovali prema moru odnoseći zarobljene stijene i svojim abrazivnim djelovanjem dubili kopno. Takvim djelovanjem ledenjaka nastajali su čak do 800 metara duboki rukavci.

## Najduži fjordovi 
* Scoresby Sund na Grenlandu (350&nbsp;km)
* Sognefjorden u Norveškoj (203&nbsp;km)
* Hardangerfjorden u Norveškoj (179&nbsp;km)
## Također pogledajte 
* Fjordgård
## Reference 
## Vanjski linkovi 
* http://news.bbc.co.uk/1/hi/sci/tech/2683797.stm
* http://www.canadiangeographic.ca/atlas/themes.aspx?id=rivers&sub=rivers_east_saguenay 


Kategorija:Vodene mase
Kategorija:Glacijalni oblici reljefa
Kategorija:Glaciologija
Eiffelov toranj

**Eiffelov toranj** () je toranj izrađen od gvožđa, ukupne visine 324m koji se nalazi u glavnom francuskom gradu Parizu. Nazvan je po Alexandreu Gustavu Eiffelu, inženjeru koji ga je osmislio. Građen je od 1887. do 1889, predstavljen 31. marta 1889. u povodu Svjetske izložbe kojom je obilježena 100. godišnjica Francuske revolucije, dok je za posjetioce otvoren 6. maja iste godine. Izgradnjom Eiffelovog tornja, Keopsova ili Velika piramida u Gizi, u Egiptu izgubila je dotadašnji status najviše građevine na planeti, a toranj je ostao najviši sve do izgradnje njujorške zgrade Chrysler Building 1930. godine. Broj stepenica od dna do vrha građevine je tokom historije varirao. Tako je na dan izgradnje toranj imao 1.710 stepenica, a nakon nekoliko renovacija danas ima 1.665. Konstrukcija tornja teška je 7.300 tona, dok cijela građevina teži 10.100 tona. Pri najvećem vjetru vrh tornja oscilira samo 12cm, ali zato visina varira čak do 15cm pri najvišim temperaturama. Kako bi se Eiffelov toranj zaštitio od hrđe, svakih sedam godina njegova površina se prekriva sa 50 tona boje u tri sloja. Eiffelov toranj je simbol Pariza i Francuske i najposjećenija turistička lokacija na svijetu (uz naplatu) sa 6,893 miliona posjetilaca u 2007.

Dizajn Ajfelovog tornja pripisuje se Mauriceu Koechlinu i Émileu Nouguieru, dvojici viših inženjera koji rade za Compagnie des Établissements Eiffel. To je zamišljeno nakon rasprave o prikladnom centralnom dijelu za predloženu 1889. Exposition Universelle, svjetski sajam za proslavu stogodišnjice Francuske revolucije. Eiffel je otvoreno priznao da je inspiracija za toranj došla iz Latting opservatorije izgrađene u New Yorku 1853. U maju 1884, radeći kod kuće, Koechlin je napravio skicu njihove ideje, koju je opisao kao "veliki pilon, koji se sastoji od četiri rešetkasta nosača koji stoje odvojeno u podnožju i spajaju se na vrhu, spojeni metalnim rešetkama u pravilnim intervalima". Ajfel je u početku pokazao malo entuzijazma, ali je ipak odobrio dalje proučavanje, pa su dva inženjera zatim zamolila Stephena Sauvestrea, šefa arhitektonskog odjeljenja kompanije, da doprinese dizajnu. Sauvestre je dodao ukrasne lukove na osnovu tornja, stakleni paviljon na prvom nivou i druge ukrase.

Nova verzija je dobila Ajfelovu podršku: on je kupio prava na patent dizajna koji su povukli Koechlin, Nougier i Sauvestre, a dizajn je bio izložen na Izložbi dekorativnih umjetnosti u jesen 1884. pod imenom kompanije. Dana 30. marta 1885, Eiffel je predstavio svoje planove ; nakon što je razgovarao o tehničkim problemima i naglasio praktičnu upotrebu tornja, završio je svoj govor rekavši da će toranj simbolizirati

## Reference 
### Dodatna literatura 
* 
* 
* 
* 
* 
* 
* 
* 
* 
* 

## Vanjski linkovi 
* Video snimci Eiffelovog tornja 

Kategorija:Pariz
Kategorija:Građevine i strukture u Francuskoj
Kategorija:7. arondisman (Pariz)
Kategorija:Eiffelov toranj
Kategorija:Turističke atrakcije u Parizu
Talasna funkcija

mini|Valna funkcija početno vrlo lokalizirane slobodne čestice.
**Talasna funkcija** predstavlja sinusnu funkciju, iz koje možemo izračunati većinu podataka vezanih za talas (fazu, amplitudu, talasni broj itd...).

Talasna funkcija glasi:

Y=Yo*sin(wt-kx)

gdje je: Yo - max. elongacija tj. amplituda, w - ugaona brzina, t - vrijeme, k - talasni broj(2π/λ), x - dužina.

U kvantnoj fizici, **talasna funkcija** je matematički opis kvantnog stanja izolovanog kvantnog sistema . Najčešći simboli za talasnu funkciju su grčka slova  i  (malo i veliko psi, respektivno). Talasne funkcije su kompleksne vrijednosti. Na primjer, valna funkcija može dodijeliti kompleksan broj svakoj tački u području prostora. Bornovo pravilo  pruža sredstva za pretvaranje ovih kompleksnih amplituda vjerovatnoće u stvarne vjerovatnoće. U jednom uobičajenom obliku, to kaže da je kvadrat modula valne funkcije koji ovisi o položaju gustoća vjerovatnoće mjerenja čestice kao da se nalazi na datom mjestu. Integral kvadrata modula talasne funkcije preko svih stepena slobode sistema mora biti jednak 1, uslov koji se naziva *normalizacija* . Pošto je valna funkcija kompleksne vrijednosti, mogu se mjeriti samo njena relativna faza i relativna veličina; njegova vrijednost, izolovano, ne govori ništa o veličinama ili smjerovima mjerljivih vidljivih. Treba primijeniti kvantne operatore, čije vlastite vrijednosti odgovaraju skupovima mogućih rezultata mjerenja, na valnu funkciju  i izračunati statističke raspodjele za mjerljive veličine.

## Također pogledajte 
* Bozon
* Fermion
* Schrödingerova jednačina

## Reference 
Kategorija:Elektrotehnika
Kategorija:Elektromagnetizam
Kategorija:Optika
Okeanografija

mini|250p
**Okeanografija** (grčki *okean* + *γράφειν* = pisati), također zvana **okeanologija**, nauka je o Zemljinim okeanima i njihovih međusobno povezanih ekosistema te hemijskih i fizičkih procesa. Postoje pet glavnih područja unutar nauke:
* biološka okeanografija ili pomorska biologija nauka je o okeanskim biotima i njihovim ekološkim interakcijama;
* hemijska okeanografija je nauka o hemiji okeana;
* geološka okeanografija ili pomorska geologija uključuje tektoniku ploča i ostale nauke o okeanskom dnu;
* meteorološka okeanografija bavi se pitanjem kako atmosfera i okean međusobno djeluju unutar hidrosfere;
* fizikalna geografija bavi se fizikalnim obilježjima okeana (kao što su valovi, struje te struktura temperature i slanoće).

## Historija okeanografije 
Rana istraživanja okeana bila su ograničena na njegovu površinu i malobrojna stvorenja koja su ribari vadili u svojim mrežama. Međutim, kad su Bougainville i Cook izveli svoja istraživanja u južnom Pacifiku, u svojim su izvještajima spomenuli i mora koja su posjetili. James Clark Ross preduzeo je prvo moderno mjerenje dubine mora 1840, Charles Darwin objavio je rad o grebenima i oblikovanju atola, ali ipak postojanje ogromne strmine iza kontinentalnih šelfova nije otkriveno sve do 1849. godine. Mauryjeva *Fizikalna geografija mora* iz 1855. bio je prvi udžbenik iz okeanografije. Polaganje sjevernoatlantskog telegrafskog kabla potvrdilo je prisutnost srednjookeanskog hrpta.

Nakon sredine 19. stoljeća, kad su naučna društva prolazila kroz poplavu novih terestričkih botaničkih i zooloških informacija, evropski historičari prirode počeli su osjećati nedostatak više nego anegdotskih znanja o okeanima. Počeci okeanografije kao kvantitativne nauke zapravo datiraju od 1872, kad su Charles Wyville Thompson i John Murray krenuli u ekspediciju Challenger (1872–1876). Ubrzo su ostali evropski i američki narodi poslali naučne ekspedicije (kao što su učinili mnogi pojedinci i institucije), a osnovani su i instituti posvećeni proučavanju okeanografije. Četiri najvažnija u Sjedinjenim Državama jesu Okeanografski institut Scripps, Okeanografski institut Woods Hole, Opservatorija Lamont–Doherty i Univerzitet Vašingtonske škole okeanografije. Najvažnija nova institucija u Britaniji jest Sautemptonski okeanografski centar.

Prva međunarodna okeanografska organizacija osnovana je 1901. pod imenom Međunarodno vijeće za istraživanje mora. Godine 1921. u Monaku je osnovan Međunarodni hidrografski ured (IHB). Kasnije je 1966. Kongres SAD-a osnovao Nacionalno vijeće za pomorska bogatstva i tehnički razvoj, u čijoj je nadležnosti bilo istraživanje i proučavanje svih aspekata okeanografije. Također je omogućio da Nacionalni naučni zavod novčano podupre ljude koji su obavljali ta proučavanja na polju okeanografije.

### Srodne discipline 
* Biogeografija
* Geonauka
* Hidrografija
* Hidrologija
* Klimatologija
* Limnologija
* Meteorologija

## Također pogledajte 
* Harald Sverdrup
* Hidrografija
* Jacques-Yves Cousteau
* Merkator projekt
* Plimna rezonanca

Kategorija:Nauke o Zemlji
Kategorija:Hidrologija
Limnologija

**Limnologija** (grčki λἰμνη jezero + -logija), grana hidrologije koja se bavi istraživanjem jezera, napose fizikalnim i hemijskim svojstvima jezerske vode i biologijom jezera.

François-Alphonse Forel (1841. - 1912.) je osnovao polje limnologije vlastitim proučavanjem Ženevskog jezera. Limnologija je tradicionalno blisko srodna hidrobiologiji koja se bavi primjenom principa i metoda fizike, hemije, geologije i geografije na ekološke probleme.

## Organizacije 
* Američko limnološko i okeanografsko društvo
* Australsko društov za limnologiju
* Evropsko limnološko i okeanografsko društvo
* Njemačko limnološko društvo (www.dgl-ev.de)
* Italijansko udruženje za okeanologiju i limnologiju (AIOL) (www.aiol.info - *R.Bertoni*)
* Japansko limnološko društvo
* Societas Internationalis Limnologiae (limnology.org)

## Također pogledajte 
* Hidrologija

Limnologija
Limnologija
Limnologija
Limnologija

Limnologija
Limnologija
Ekosistem

ska i kopnema abundancija fototrofa, od septembra 1997. do avgusta 2000. Procijenjena autotrofna biomasa je grubi pokazatelj potencijala primarne produkcije (prema: SeaWiFS Project, NASA/Goddard Space Flight Center i ORBIMAGE).]]

. Prikazano je područje rijele Gambia u Senegalu, Niokolo-Koba National Park.]]

**Ekosistem** je prostor (biotop) naseljen organizmima i njihovim zajednicama, u kojem se neprekidno stvara primarna biomasa, koju troše (i razgrađuju) heterotrofni potrošači.

## Interakcije živih bića 
Jedinstvo ekosistema počiva na interakcijama živih bića i nežive okoline: zemljišta, vode, vazduha, temperature, vlažnosti. Ekosistemi su vrlo složeni i dinamični sistemi. Svaka promjena u sastavnim dijelovima ekosistema odražava se na sistem u cjelini. U svakom ekosistemu razlikuju se tri tipa odnosa između njegovih sastavnih dijelova:

# akcije koje predstavljaju uticaje biotopa (nežive prirode) na živa bića koja ga naseljavaju;
# reakcije – uticaji živih bića na biotop;živa bića se prilagođavaju na promjene uslova u biotopu i istovremeno mijenjaju tu sredinu;
# koakcije – uzajamni uticaji između samih organizama; njima pripadaju svi odnosi ishrane u biocenozi i čitav niz konkurentskih odnosa (za prostor, za hranu idr.).
## Reference 
## Također pogledajte 
* Biosfera
* Biogeografija

Kategorija:Biološki sistemi
Kategorija:Ekologija

Kategorija:Superorganizmi
Kategorija:Simbioze
Kategorija:Sistemska ekologija
Jacques-Yves Cousteau

desno|mini|Jacques-Yves Cousteau (1972)
**Jacques-Yves Cousteau** (Saint-André-de-Cubzac kod Bordeaux, 11. juni 1910. - Pariz, 25. juni 1997), francuski istraživač mora.

U saradnji s Emile Gegnanom konstruirao je ronilački aparat *"vodena pluća",* uređaje za podvodno snimanje i lahke podmornice. Režiser je popularnih dokumentarnih filmova o podmorju. Najpoznatiji svjetski istraživač i filmski dokumentarist podmorja.

## Reference 
## Vanjski linkovi 
* https://archive.org/search.php?query=Jacques%20Cousteau
* 

Kategorija:Rođeni 1910.
Kategorija:Umrli 1997.
Kategorija:Francuski režiseri
Kategorija:Režiseri koji su dobili Oscara za najbolji dokumentarni film
Kategorija:Francuski biolozi
Kategorija:Članovi Francuske akademije
Kategorija:Biografije, Saint-André-de-Cubzac
.gt

**.gtl** je najviši Internet domen za Gvatemalu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Gvatemala
G
Potencijalna energija

**Potencijalna energija** je podvrsta mehaničke energije. U mehaničku energiju još spada i kinetička energija. Kod potencijalne energije razlikujemo gravitacijsku i elastičnu potencijalnu energiju. Potencijalna energija ne može nastati i ne može nestati, nijednim čovjeku poznatim načinom, o čemu govori zakon o održanju energije. Energija samo mijenja svoje stanje i prelazi iz jednog oblika u drugi.

## Gravitacijska potencijalna energija 
**Gravitacijska potencijalna energija** je energija koju tijelo dobija promjenom položaja tj. udaljenosti od tla (podloge). Potencijalna energija zavisi od mase, te gravitacionog ubrzanja. Ako znamo da je oznaka za masu **m**, gravitaciono ubrzanje **g**, a za visinu **h**, onda lako možemo izvući formulu za izračunavanje gravitacijske potencijalne energije. Oznaka za gravitacijsku potencijalnu energiju je **Ep**. Znači, formula za izračunavanje gravitacijske potencijalne energije je E_p=mgh. Ako je jedinica za masu **m=1&nbsp;kg** (kilogram), a za visinu **h=1 m** (metar). Konstanta gravitacionog ubrzanja je g=10 \frac{N}{kg}. Poznavajući jedinice za ove tri veličine, možemo izvesti jedinicu za gravitacijsku potencijalnu energiju:

E_p=kg\frac{N}{kg}m=Nm=1 J

## Elastična potencijalna energija 
**Elastična potencijalna energija** je energija koju ima elastično tijelo kada ga se elastično deformira. Ako se elastično tijelo stegne ili rastegne i pri tome mu se promijeni dužina za *x* onda ono ima elastičnu potencijalnu energiju iznosa E_p=\frac{kx^2}{2}, gdje je *k* koeficijent elastičnosti tijela.

## Također pogledajte 
* Potencijal vode

Kategorija:Termodinamika
Kategorija:Oblici energije
Brutalistička arhitektura

**Brutalistička arhitektura** ili **Brutalizam** je arhitektonski stil koji je proizašao iz moderne arhitekture a koji je napredovao od 1950-ih do 1970-ih godina. Početci ovog stila su ponajviše bili inspirisani od strane švicarskog arhitekte Le Corbusier-a (specifično sa primjerom zgrade  Unité d'Habitation) i od strane njemačkog arhitekte Ludwig Mies van der Rohe-a. Izraz potiče od francuske riječi *béton brut* ili sirovi beton. Pored betona, koristi se i opeka, staklo, čelik i grubo obrađeni kamen.

Brutalna arhitektura počela se razvijati nakon Drugog svjetskog rata kada su vlade i njene intitucije postali investitori, sa velikim brojem primjera na engleskom govornom području (Velika Britanija, USA, Kanada, Australija), Zapadna Evropa (Francuska, Njemačka, Italija), SSSR, istočni blok (Slovačka, Bugarska) i mnogim drugim zemljama (Japan, Indija, Brazil, Filipini, Izrael).

Brutalizam se kao arhitektonski stil također ponekad udruživao sa socijalističkim utopijskim ideologijama kojima su sami dizajneri bili skloni, posebno Alison i Peter Smithson. Stil je posebno bio popularan u evropskim komunističkim zemljama od sredine 1960-ih do kasnih 1980-ih godina: (Bugarska, Čehoslovačka, Istočna Njemačka, SSSR, Jugoslavija)

Ipak propust naprednih zajednica da prihvate Brutalizam te zbog urbanog propadanja nakon Drugog svjetskog rata doprinijelo je da sam arhitektonski stil kao i ideologija izgubi na popularnosti.
## Opis 
Građevine su robusne konstrukcije (čak i kad nisu velike), podsjećaju na tvrđave, sa jednom prevladavajućom betonskom konstrukcijom, ili kombinacijom opeke i betona. Odlikuju se često izbačenim dijelovima, ponekad kao prolaz za ljude.

Brutalizam je postao popularan za školske zgrade (posebno za univerzitetske), nebodere, šoping-centre, ali ne i za poslovne objekte, koji su preferirali Međunarodni stil.

Brutalistički objekti su obično formirani u obliku blokova, geometrijskih i repetativnih oblika te su često odražavale teksturu drvenih formi korištenih za uklopljivanje materijala a koji je obično bio hrapavi i neobrađen izliveni beton. Objekti mogu ostvariti brutalistički karakter kroz hrapav, blokovni izgled te kroz odražavanje strukturalnih i mehaničkih komponenata i oblika na svom eksterijeru

## Galerija 

Datoteka:Stara zgrada Vlade Republike Srpske.jpg|Nekadašnja zgrada Vojne komande, Banja Luka
Datoteka:Sportska dvorana Borik Banja Luka.jpg|Sportska dvorana "Borik", Banja Luka

## Literatura 
## Reference 
Kategorija:Arhitektura
Kategorija:Moderna arhitektura
SCH (grupa)

mini|desno|200px|SCH, uživo
**SCH** je bosanskohercegovačka muzička grupa alternativne rock muzike. Grupa je osnovana sredinom osamdesetih u Sarajevu. SCH su imali nastupe u Sarajevu, Zagrebu, Rijeci, Ljubljani, Pragu, Budimpešti, Ženevi, Mariboru, Celju, Kopru, Beogradu, Subotici, Novom Sadu i Nišu. Također se pojavljuju na nekoliko poznatih alternativnih rock festivala širom bivše Jugoslavije (kao što su Yurm, Novi Rock, Subotički festival). Učestvovali su u TV prilozima i video snimkama, dok je muzika korištena u filmovima, radio programima, i u pozorištu.

## Diskografija 
# SCH (Založba FV, Ljubljana 1988.)
# During Wartime (Samostalno izdanje, Sarajevo 1989.)
# White Music: Two Ways To German Art & Work Discipline (Listen Loudest, Zagreb 1992.)
# The Gentle Art of Firing (Obala Art Centar, Sarajevo 1995.)
# During Wartime... Again (Polikita Records, Lukavac 1999.)
# VRIL (Magaza, Sarajevo 2002.)
# Eat This! (BuyBook, Sarajevo 2004.)
# Deluge and After (BuyBook, Sarajevo 2006.)
# Samo se pizda ne boji kiše (Only Cunts Don't Fear the Rain), (Neobjavljeno, Alter-Ego Punk, Rock... Pjesme u periodu od 1983-93 (Polikita Records, Lukavac 2006.)
# SCH LIVE (Listen Loudest, Zagreb 2007) 
# Dance (Polikita Records, Lukavac 2007) 
# Glut (Polikita Records, Lukavac 2011) 
# The Last (2013)

## Reference 
Kategorija:Bosanskohercegovačke muzičke grupe
Kategorija:Bosanskohercegovačke rok-grupe
Kategorija:Jugoslavenske rok-grupe
Kategorija:Muzičke grupe osnovane 1983.
Kategorija:Muzičke grupe iz Sarajeva
Ivan Mažuranić

**Ivan Mažuranić** (11. august 1814 – 4. august 1890) bio je hrvatski pjesnik, lingvist i političar.

Ivan Mažuranić je najznačajnija kreativna ličnost Hrvatskog narodnog preporoda (pjesnik, lingvist, hrvatski ban). Potiče iz imućne građansko-težačke, poljoprivredno-vinogradarske porodice u Novom Vinodolskom. I Mažuranić se ozbiljno spremao za svoje veliko djelo. Od prvih stihova (*Vinodolski dolče, da si zdravo!*) koje piše 16-godišnji đak riječke gimnazije kao pozdrav svom zavičaju, do dopune Gundulićevog *"Osmana"* (1844), dug je i strm put; ali u trenutku kad se latio tog posla, on je taj put već svladao: i razjašnjenje metričkih problema vezanih za hrvatski jezički izraz, i vergilijanski ep s iskustvom koje iz njega proizlazi, a tiče se odnosa historije i poezije. 

Kao lingvist, ostvario je prvi uistinu moderan hrvatski rječnik: zajedno s Josipom Užarevićem, sastavio je djelo od 40.000 riječi u kojem je, osim apsorpcije starijih naziva iz rječnika Mikalje i Stullija, skovao hrvatske pojmove za mnoga područja gradske civilizacije i time utro put Bogoslavu Šuleku. Njegov pjesnički ugled bio je u to doba već tako neprijeporan, da ga je tek osnovana Matica ilirska izabrala da za njeno prvo, inauguralno izdanje dopiše XIV. i XV. pjevanje Gundulićevog velikog epa. Tri pjesnika okušala su se u tom poslu prije njega: Pjerko Sorkočević, Marin Zlatarić i jedan koji se nije potpisao; poslije njega niko više nije ni pokušavao nadmašiti Ivana Mažuranića: toliko se njegova dopuna stopila s cjelinom Gundulićevog djela. Uspjeh je i u javnosti bio toliki da ga je, karlovačkog advokata, šurjak Dimitrija Demetera, brat njegove supruge Aleksandre, nagovorio da za almanah *"Iskra"* napiše nešto novo. To novo bio je spjev *"Smrt Smail-age Čengića"*.Kačić i Gundulić: to su temelji na kojima je podignuta zgrada Mažuranićevog epa. Ako je pošao od Kačića, tek preko Gundulića dosegao je vlastiti izraz. U svom, danas već klasičnom djelu, jednom od najblistavijih, najmoćnijih umjetnina hrvatske riječi, opjevao je stvarni događaj, ali ga je on, ne držeći se svih historijskih činjenica (esencijalno, radi se o moralno dvojbenom provincijalnom događaju-ubistvu lokalnog tiranina na prijetvorno-mučki način), pjesnički toliko preradio, i produbio, da se u njemu jedan pojedinačni slučaj uzdiže do opće, univerzalne ideje, misli-vodilje cijelog hrvatskog preporodnog pokreta: ideje slobode i pravde.

## Vanjski linkovi 
* Dopuna "Osmana"
* Smrt Smail-age Čengijića

Kategorija:Rođeni 1814.
Kategorija:Umrli 1890.

Kategorija:Hrvatski pisci
Kategorija:Hrvatski pjesnici
Kategorija:Hrvatski banovi
Kategorija:Biografije, Novi Vinodolski
Medicinska informatika

**Medicinska informatika** je naučna disciplina koja se bavi teorijom i praksom informacijskih procesa u medicinskom radu, pri čemu se pod informacijskom procesima misli na obuhvaćanje, prijenos, pohranu i pretvorbu podataka, to jest na obradu podataka u najširem smislu. Budući da je znanje bitan činilac u rješavanju medicinskih problema, može se reći da se medicinska informatika bavi postupcima za baratanje medicinskim podacima, obavijestima i znanjem u svrhu rješavanja medicinskih problema i odlučivanja u zdravstvu te ih se može putem računalnih mreža učiniti dostupnim širokom krugu korisnika i davalaca medicinskih usluga. Osim toga bavi se i načinom pretraživanja medicinske literature te ukazuje na način kako se vrši citiranje literature

Medicinske klasifikacije su važan segment medicinske informatike.

## Vanjski linkovi 
*Katedra za medicinsku informatiku Medicinskog fakulteta u Sarajevu 

Kategorija:Računarstvo
Kategorija:Medicina
Kategorija:Medicinska informatika
Kinetička energija

**Kinetička energija** je energija koju tijelo dobija kretanjem. Ona zavisi od mase tijelo i brzine kojom se to tijelo kreće. Što je veća brzina i masa, to je veća kinetička energija tog tijela tj. masa tijela i brzina kojom se to tijelo kreće su proporcionalne veličine kinetičkoj energiji. Kinetička energija je podvrsta mehaničke energije. Mehanička energija se dijeli na kinetičku i potencijalnu energiju. Rad je jednak promjeni energije.

## Formula i jedinica za kinetičku energiju 
Oznaka u fizici za kinetičku energiju je **Ek** Ako je oznaka za masu **m**, a za brzinu **v**, onda znači da je formula za kinetičku energiju:

E_k=\frac{mv^2}{2}

Ova formula važi samo za tijela koja se kreću manjom brzinom od brzine svjetlosti.

Pošto je jedinica za masu **1&nbsp;kg**, a za brzinu 1 \frac{m}{s}, znači da je jedinica za kinetičku energiju E_k=\frac{kgm^2}{s^2}.

Pošto je jedinica za silu F=\frac{kgm}{s^2}, znači da je jedinica za energiju **E_k=J**.

Pošto je jedinica za izvršeni rad i za sve ostale oblike energije **1 J=1 Nm** (jedinica je dobila ime po engleskom fizičaru Jamesu Prescottu Jouleu), znači da je jedinica za kinetičku energiju **1 J**, čime je dokazano da je kinetička energija, jedan oblik energije.

Kinetička energija, kao i sve druge ne može nastati niti nestati nijednim čovjeku poznatim načinom. Ona samo mijenja svoje stanje i prelazi iz jednog oblika u drugi, o čemu govori Zakon o održanju energije.

## Također pogledajte 
* Džul
* Potencijalna energija

Kategorija:Energija
Kategorija:Termodinamika
Kategorija:Oblici energije
Kategorija:Dinamika
Snaga

**Snaga** je izvršeni rad u jedinici vremena ili promjena energije u jednici vremena. Oznaka u fizici za snagu je **P** (od riječi *Power*). Ako uzmemo **A** kao oznaku za rad, **t** oznaku za vrijeme, a **&Delta;E** kao oznaku za promjenu energije imao slijedeću formulu za izračunavanje snage:

P={A \over t}={\Delta E \over t}

Iz ove formule možemo naći jedinicu za snagu:

P=1\,{\rm \frac{J}{s}}=1\,{\rm W}~\text{(vat)}

Jedinica za snagu **vat. ** dobila je ime po engleskom fizičaru Jamesu Wattu. Jedan vat jednak je količniku jednog džula (J), jedinice za rad i energiju, i sekunde (s), jedinice za vrijeme.

## Primjer 
Zamislimo dva čovjeka koji trebaju prenijeti 10 vreća pijeska iz mjesta A na mjesto B. Uz pomoć svoje sile, na putu
od tačke A od tačke B ta dva ćovjeka izvrše rad i izgube određenu energiju. Ako prvi čovjek nosi po dvije vreće od jednom koristeći veću silu, dok drugi koristeći manju silu prenosi po jednu vreću, tada će prvi čovjek duplo brže prenijeti vreće od drugog čovjeka, te možemo reći da prvi čovjek ima duplo veću snagu.

U drugom primjeru bismo mogli uzeti usporedbu dva automobila. Uzmimo da oba auta imaju masu od 700 kg. Ako prvom autu treba 8 s da ubrza do 100&nbsp;km/h, a drugom 16 s, tada je snaga motora prvog auta 50% veća od snage motora drugog, iako je i ovdje do zadane brzine izvršen isti rad (s obzirom na to da je pretpostavljena ista masa).

## Reference 
## Vanjski linkovi 
* https://www.ebsco.com/research-starters/physics/energy-and-power
* https://www.bbc.co.uk/bitesize/articles/zfgkh4j
* https://isaacscience.org/concepts/cp_power

Kategorija:Termodinamika
Kategorija:Fizikalne veličine
Aker

**Aker** () jedinica je za površinu. Često se upotrebljava u Sjedinjenim Američkim Državama i nekim državama Komonvelta. Ime potječe od latinske riječi *ager*, koja znači "polje". Aker iznosi 4046,8 kvadratnih metara, 40,468 ara, 43.560 kvadratna stopa ili 4.840 kvadratnih jarda.

## Također pogledajte 
* Pretvaranje mjernih jedinica

## Reference 
## Vanjski linkovi 
* Pretvaranje mjernih jedinica 

Kategorija:Jedinice za površinu
Kategorija:Imperijalne jedinice
Kategorija:Geodetski premjer
Galon

[mini|[Benzinske jedinice koje se koriste širom svijeta:]]
**Galon** je mjerna jedinica za zapreminu u američkom i britanskom imperijalnom sistemu mjera. Postoje tri različite definicije galona:
* imperijalni galon iznosi  litara, i koristi se u Ujedinjenom Kraljevstvu, Kanadi, i nekim državama Kariba;
* američki galon iznosi 231 kubnih inča (tačno 3,785411784 litara), i koristi se u SAD-u i nekim državama Latinske Amerike i Kariba;
* američki suhi galon iznosi  američkog bušela (tačno 4,40488377086 litara).

Jedan galon sadrži četiri quarta i osam pinti i oni imaju različite vrijednosti u različitim sistemima.

IEEE standardni simbol za galon je **gal**.

Osim Sjedinjenih Država, američki se galon i dalje koristi u Belizeu, Kolumbiji, Dominikanskoj Republici, Ekvadoru, Gvatemali, Haitiju, Liberiji i Peruu, ali samo za prodaju benzina; svi se ostali proizvodi u tim zemljama prodaju u litrima.

## Reference 
## Vanjski linkovi 
* Pretvaranje mjernih jedinica 

Kategorija:Imperijalne jedinice
Kategorija:Jedinice za zapreminu
Fadil Jahić Španac

**Fadil Jahić** (1910–1942) poznat i kao *Španac* rođen u Bijeljini, narodni heroj, bosanskohercegovački komunist i partizan. Osnivač prvog majevičkog partizanskog odreda, kojim je poslije zapovjedao i Vladimir Perić Valter i čiji je član bio Meša Selimović. Ubijen na Vukosavcima 20. februara 1942. u prvom otvorenom okršaju četnika i partizana.

Učestvovao je u španskom građanskom ratu na republikanskoj strani i zajedno sa narodnim herojem Pekom Dapčevićem organizirao bijeg komunista iz francuskih koncentracionih logora. Po povratku u zemlju i s početkom rata u Jugoslaviji, organizuje narodni otpor.

Mnoge škole i druge institucije su nazvane po njemu, pogotovo u Tuzli i sjeveroistočnoj Bosni.

## Reference
Kategorija:Nosioci Ordena narodnog heroja
Kategorija:Rođeni 1910.
Kategorija:Umrli 1942.
Kategorija:Biografije, Bijeljina
RISC

**RISC** je skraćenica za ***r**educed **i**nstruction **s**et **c**omputer* ili tip procesora sa smanjenim skupom naredbi. Filozofija RISC-a svodi se na:

* stvaranje procesora s manjim opsegom naredbi 
* povećanjem broja registara dostupnim CPU 
* stavljanjem *cache* memorija na CPU
* korištenje tzv. *pipelining*-a koji omogućuje izvršavanje više naredbi unutar jednog otkucaja unutrašnjeg sata CPU-a

## Primjeri RISC središnjih jednica 
* ARM
* R2000
* PowerPC
* SPARC

## Također pogledajte 
* Računarska arhitektura

## Vanjski linkovi 
* Objašnjenje pojma **RISC** na Internetu 

Kategorija:Procesori
DivX

mini|150px|Logo DivX-a
**DivX** je tip AVI codeca (koder/dekoder) zasnovan na MPEG-4 standardu kompresovanja video zapisa. DivX je nastao 1999. i koristi ga preko 200 miliona ljudi. DivX je komercijalni *codec* kojeg je razvila kompanija *DivXNetworks* te postoji u dvije verzije: obična i Pro. Obična je besplatna i ne nudi naprednije opcije kodiranja, dok se Pro verzija plaća, ali daje bolju kvalitetu. Najvažnija DivX-ova karakteristika je visok stepen kompresovanja uz relativno nizak gubitak kvalitete slike. Na tržištu je moguće nabaviti DVD uređaje koji mogu prikazivati video kodiran DivX-om, tako da nije potrebno imati računar da bi se mogao gledati film u DivX formatu.

## Reference 
## Vanjski linkovi 
Kategorija:Video
Gmail

**Gmail** je besplatni webmail (internet email) servis. Sredinom 2004, Google je ponudio novi servis po ovom imenu. Mnogi su pomislili da je to prevara, ali tadašnja Googleova *prvoaprilska šala* je bila ponuda za posao u Googleovoj bazi na mjesecu.

Prilikom prvog pokretanja servisa korisnici su imali kapacitet od 2,7 GB prostora za email, alat za izdvajanje spama, brz web interfejs, i Google tehnologiju za pretragu pošte.

Za registraciju na GMailu je bila potrebna posebna pozivnica koju je jedino mogao poslati već registrovani korisnik GMaila, ali trenutno se mogu registrovati svi zainteresovani, potpuno besplatno. Danas je Gmail centralni servis Google računa preko kojeg se dobija pristup na Android mobitelima, Google Chromeu i ostalim Googleovim servisima.

Od juna 2012. godine Gmail je najviše korišteni email provajder na internetu sa preko 425 miliona korisnika. Prema procjenama iz 2014. godine, 60% firmi srednje veličine u SAD koriste Gmail. U maju 2014. godine, Gmail je postala prva aplikacija na Google Play Store sa milion instalacija na Android uređajima.

## Privatnost 
Google automatski skenira poštu da doda reklame i da filteruje spam. Čanovi grupa za zaštitu privatnosti su izrazili brigu zato što Google direktno skenira privatnu poštu, čime to postaje sigurnosni problem. Dozvoljavanje sadržaja da bude pročitan, čak i ako se radi o računaru, smanjuje očekivanu privatnost.

Google brani svoj položaj govoreći da njihovo skeniranje pošte ide u korist korisnika.

Neki sumnjaju da Google prikuplja velike količine privatnih podataka pomoću svojih usluga, uključujući i Gmail ().

## Reference 
## Također pogledajte 
* Outlook.com

## Vanjski linkovi 
* Zvanični sajt

Kategorija:Email servisi
Kategorija:Google
Kategorija:Webmail
Kuna (valuta)

**Hrvatska kuna** je ime za bivšu valutu Republike Hrvatske u periodu od 30. maja 1994 do 31. decembra 2022. Po standardu ISO 4217 njena oznaka je bila HRK, a lokalna je bila *kn*. Manja vrijednost je bila lipa. Jedna kuna sastojala se od 100 lipa.

Dana 1. januara 2023, kunu je nakon 29 godina zamijenio euro.

## Historija
220px|mini|Kurs eura i kune 2005.-2016. godine
U Kraljevini Srba, Hrvata i Slovenaca od 1918. novac je izdavala Narodna banka Kraljevine SHS. Tada je korišten dinar, s manjom jedinicom para. 1939. uspostavljena je Banovina Hrvatska, na temelju sporazuma Cvetković - Maček. U sporazumu s Narodnom bankom Kraljevine Jugoslavije Banovina bi izdavala vlastiti novac, koji bi bio u opticaju paralelno s jugoslovenskim dinarom. Početak Drugog svjetskog rata spriječio je realizaciju planova paralelnih valuta. U Nezavisnoj Državi Hrvatskoj (1941–1945) upotrebljavala se kuna, koja se dijelila na 100 banica. No, kovanice (dizajnirane od Ive Kerdića) nikada nisu puštene u opticaj zbog visoke inflacije. Od kraja Drugog svjetskog rata pa do 1991. u Hrvatskoj se upotrebljava jugoslavenski dinar. Hrvatski dinar pušta se, nakon proglašavanja nezavisnoti 25. juna, u opticaj 23. decembra 1991. Hiperinflacija je tada iznosila 1000% godišnje sve do do 1993.

## Vanjski linkovi 
* Kurs kune, Centralna banka Hrvatske
* Katalog novčanica hrvatskog dinara

Kategorija:Evropske valute
Kategorija:Ekonomija Hrvatske
Kategorija:Valute zamijenjene eurom
Banka

[mini|*Bank of China*, [Hong Kong, Kina]]
**Banka** je finansijska institucija čija je osnovna funkcija da pruža usluge u vezi sa skladištenjem depozita i izdavanjem kredita. Kreditne aktivnosti mogu se obavljati direktno od strane banke ili indirektno preko tržišta kapitala.

Dok banke igraju važnu ulogu u finansijskoj stabilnosti i ekonomiji jedne zemlje, većina jurisdikcija ima visok stepen regulacije nad bankama. Većina zemalja je institucionalizirala sistem poznat kao bankarstvo s frakcijskim rezervama, prema kojem banke drže likvidna sredstva jednaka samo dijelu svojih tekućih obaveza. Pored drugih propisa koji imaju za cilj da obezbede likvidnost, banke generalno podležu minimalnim kapitalnim zahtevima na osnovu međunarodnog skupa kapitalnih standarda, Bazelskog sporazuma.

Bankarstvo je privredna djelatnost koja se bavi posebnim poslovima u vezi s novcem i novčanim vrijednostima, a tako nazivamo i ekonomsku nauku o bankama i njihovom poslovanju.

## Etimologija 
Riječ banka potiče od italijanske riječi *banca* što znači klupa. Klupe su tokom renesanse koristile firentinski bankari kao improvizovane stolove ili šaltere za menja,nje nivca, koji su svoje transakcije obavljali na stolovima prekrivenim zelenim stolnjacima.

## Historija 
Historija bankarstva usko je povezana sa historijom novca. Geneza bankarstva proistekla je iz razvoja bankarskih poslova, prije svega depozitnog i kreditnog posla, koji određuju osnovnu instuticionalnu funkciju banke kao novčanog preduzeća. Kreditni, mjenjački i založni poslovi postojali su već u starom vijeku kod Sumerana, Asiraca, Babilonaca, Egipćana i Grka. Ove aktivnosti su bile vezane za religiozne hramove antičkog svijeta, što je sa svoje strane doprinosilo razvoju trgovine i poljoprivrede. U periodu od 7. do 5. vijeka p.n.e. u Babilonu su se pojavile prve privatne kuće (*Igibi* i *Murašu*), koje su se bavile poslovima skladištenja i čuvanja robe (žita, hrane, zlata), kao i davanja u zajam robe drugim licima.

## Globalizacija u bankarstvu 
U modernom dobu, prepreke globalne konkurencije u bankarskom sektoru značajno su smanjene. Povećanje telekomunikacija i drugih finansijskih tehnologija, poput Bloomberg-a, omogućilo je bankama da prošire svoj doseg širom svijeta, budući da više ne moraju biti blizu klijenata kako bi upravljale njihovim financijama i rizicima. Rast prekograničnih aktivnosti također je povećao potražnju za bankama koje mogu pružati razne usluge preko granica različitim nacionalnostima. Uprkos ovim smanjenjima prepreka i rastu prekograničnih aktivnosti, bankarska industrija nije ni blizu globalizirana kao neke druge industrije.

## Reference 
## Vanjski linkovi 
* http://www.theguardian.com/news/datablog/2009/mar/25/banking-g20 (en) Najveće svjetske banke
* https://web.archive.org/web/20120111132200/http://ucblibraries.colorado.edu/govpubs/us/banking.htm (en) Bankarstvo, banke, i kreditne zadruge
* https://web.archive.org/web/20151222134118/http://cbbh.ba/ (bs) Centralna banka Bosne i Hercegovine

## Također pogledajte 
* Islamsko bankarstvo
* Novac
* Ekonomski pojmovi

Kategorija:Bankarstvo
Kategorija:Finansijske usluge
Kategorija:Italijanski izumi
Gramatika bosanskoga jezika (1890)

mini|250p|Gramatika bosanskog jezika za srednje škole (1890)

**"Gramatika bosanskoga jezika za srednje škole"** nepotpisanog autora Franje Vuletića, prva je gramatika u Bosni i Hercegovini za interkonfesionalno školstvo. Zemaljska vlada Bosne i Hercegovine štampala ju je 1890. Doživjela je više izdanja i bila u upotrebi do 1911, s tim što od 1908. nosi naziv "Gramatika srpsko-hrvatskog jezika".

## Reakcije 
Kosta Hörmann u prvom broju lista Nada (1895.) govorio je i o pitanju jezika, smatrajući da treba obratiti najveću pažnju narodnom načinu govora, lahkom razumijevanju i prikladnom obliku izražavanja misli, pri čemu se treba čvrsto pridržavati gramatičkih pravila koja propisuje "Gramatika bosanskoga jezika za srednje škole" u Bosni i Hercegovini”. O izdavanju Gramatike pisao je i *"Sarajevski list"*  16. novembra 1890. Miloš Okuka navodi da se 1890. pojavila prva srednjoškolska gramatika "vrlo karakterističnog naziva". Čin štampanja Gramatike smatrao je jednim od "najdrastičnijih poteza austrougarske administracije u jezičkoj politici u Bosni i Hercegovini". Pojava u javnosti Gramatike bosanskoga jezika oštro je kritizirana.

Upotreba bosanskog jezika kao jezika na području Bosne i Hercegovine te samim tim i korištenjem Gramatike iz 1890, trajala je do oktobra 1907. i ukidanjem bosanskog jezika.

Nakon ukidanja naziva bosanski jezik Gramatika bosanskoga jezika nepotpisanog autora Franje Vuletića ponovo se izdaje 1908. pod nazivom *"Gramatika srpsko-hrvatskog jezika"* bez ikakvih drugih izmjena u njoj.

## Također pogledajte 
*Gramatika
*Bosanski jezik
*Pravopis bosanskoga jezika
*Wikipedia:Jezički standardi Wikipedije na bosanskom jeziku
*Wikipedia:Pravilno-nepravilno u bosanskom jeziku

## Reference 
## Vanjski linkovi 
* Gramatika bosanskoga jezika 1890, wikimedia.org

Kategorija:Gramatika
Kategorija:Bosanski jezik
Top lista nadrealista

mini|Ekipa Top liste nadrealista
**Top Lista Nadrealista** (*TLN*) bila je sarajevska humoristička serija tokom 1980-ih i 90-ih godina. Serija se uglavnom stvarala u skeč formatu i prikazivala je političku i društvenu satiru. Serija je bila izuzetno popularna u bivšoj Jugoslaviji i smatrala se u mnogim aspektima prolifičkom pri prikazivanju stanja u bivšoj Jugoslaviji i naročito u Bosni i Hercegovini pred ratove tokom 1990-ih godina.

## Historija 
Nekoliko glumaca su još 1981. na drugom programu Radio Sarajeva, u emisiji "Primus" imali svojih pet minuta rezervisanih za mlade, koji su se pretvorili u prekonoćnu senzaciju i već tada se približili slavi koja ih je kasnije dostigla. Već 1983. osnivaju se bendovi koji su trebali predstavljati okosnicu antipokreta koju je ova grupa, 20 i vrlo malo godišnjaka htjela osnovati: Zabranjeno pušenje, Elvis J. Kurtović & His Meteors i Crvena jabuka. 

Vođe ovog pokreta, oslonjenog na pank (prva, daleka veza s "Pajtonovcima" koji su u Engleskoj posijali sjeme panka), bili su Nenad Janković (dr. Nele Karajlic), Mirko Srdić (Elvis J. Kurtović), Sejo Sexon, Branko Đurić i Zenit Đozić. 1985. se, nakon velikog uspjeha prvog albuma Zabranjenog pušenja Das ist Valter, posvećenog Olimpijadi u Sarajevu i Drugom svjetskom ratu. 

Nakon "Valtera", TLN konačno dobijaju priliku snimiti svoju seriju. Sličnost sa "Pajtonovcima" je očigledna, ali je jednako očita i želja da se pokaže lokalni duh što je još veći apsurd. Serija je postala legendarna u cijeloj Bosni i Hercegovini, pa je zaista neobično da je druga sezona snimljena tek 4 godine kasnije. Tek je Top lista nadrealista 2 dobila ogromnu pažnju i, logično, nešto slabiji (a opet sjajan) treći dio sniman (već ratne) 1991. Specijalna epizoda za novu 1992. jest i posljednja koju su "Nadrealisti" snimili zajedno. 

Početkom rata u BiH, Nele je odselio u Beograd, Đuro u Sloveniju, Zenit je ostao u Sarajevu i čak i tokom rata snimao Top listu Nadrealista, koja je doživjela uspjeh u Bosni i Hercegovini.

## Nadreality show 
**Nadreality show** je nastavak Top Lista Nadrealista u 21. vijeku. Novu ekipu sastavio Zenit Đozić-Zena sa Elvisom J. Kurtovićem. U novom serijalu TLN se bavi poslijeratnom BiH i BiH u 21. vijeku. Vlasnici licence za Nadreality koji je među najgledanijim serijalima u regionu, imaju Federalna televizija (FTV) u Bosni i Hercegovini i RTL Televizija u Hrvatskoj.

## Glumci 
* Nenad Janković 
* Zenit Đozić 
* Branko Đurić
* Dražen Ričl
* Elvis J. Kurtović
* Davor Dujmović
* Dražen Janković
* Darko Ostojić
* Davor Sučić
* Boris Šiber
* Dado Džihan

## Također pogledajte 
* Hrkljuš

## Vanjski linkovi 
* IMDB - Top lista Nadrealisti
* Blog o Top Listi Nadrealista

Kategorija:Novi primitivizam
Kategorija:Bosanskohercegovačke TV-serije
Kategorija:Jugoslavenske TV-serije iz 1980-ih
Kategorija:Jugoslavenske TV-serije iz 1990-ih
Kategorija:Jugoslavenske TV-serije sa početkom prikazivanja 1984.
Dessau-Roßlau

**Dessau-Roßlau** je grad (Saksonija-Anhalt) u (Saveznoj Republici Njemačkoj), Elba i Mulde, ima 85.488  stanovnika (2011).

Zbog neprilika se Bauhaus morao 1925 - 1932 preseliti u Dessau.

Kategorija:Gradovi u Saksoniji-Anhaltu
Saksonija-Anhalt

**Saksonija-Anhalt** (njem. *Sachsen-Anhalt*, niski njem. *Sassen-Anhalt*) jeste savezna pokrajina u istočnom dijelu Njemačke. Glavni grad pokrajine je Magdeburg, dok je najveći grad Halle (Saale). Osim Magdeburga i Halle, jedino još Dessau-Roßlau spada u veće centre u pokrajini (takozvane *Oberzentrum*). Saksonija-Anhalt ima oko 2,3 miliona stanovnika i površinu oko 20.400&nbsp;km2. Pokrajina pripada niskonjemačkom i srednjenjemačkom dijalektu njemačkog jezika, priča se donekle *obojen* standardni *Hochdeutsch*. U njemačkom jeziku stanovnici Saksonije-Anhalt nazivaju se *Sachsen-Anhalter* ili kolokvijalno *Sachsen-Anhaltiner*.

Saksonija-Anhalt je osnovana 21. jula 1947. kao *pokrajina Sachsen-Anhalt* u sastavu tadašnje DR Njemačke, a kao savezna pokrajina je pripojena SR Njemačkoj 3. oktobra 1990. tokom reunifikacije Njemačke. Administrativno je podijeljena na 11 okruga (*Kreis*) i tri grada. Graniči se sa pokrajinama Saksonija, Tiringija, Donja Saksonija i Brandenburg, a do 1992. imala je granicu i sa pokrajinom Mecklenburg-Zapadno Pomorje.

Saksonija-Anhalt, poslije Bavarske, ima najviše mjesta proglašenih UNESCO svjetskom baštinom u Njemačkoj: Bauhaus Dessau, dio grada u stilu Bauhausa u Dessau, Lutherov spomenik u Eislebenu i Wittenbergu i stari grad u Quedlinburg. Osim toga, širom pokrajine nalaze se brojni dvorci, utvrde, zamkovi i crkveni posjedi. Halle i Magdeburg su također i veliki obrazovni i istraživački centri u kojima se nalaze i veliki univerziteti.

## Reference 
Kategorija:Pokrajine u Njemačkoj
Kategorija:Saksonija-Anhalt